
JINT CHE FEVELE 


BEPO — marit di 

ANE — 

NENE — frutate 

CARLUT — frut di vot ains, lor fis 
VIRGILIO — morós di Nene 

TILIO — ami di famee 

VIGIUT — frutät 


ZUAN — fradi di Bepo 


Il fat al sucét a Pontinie, in une colonie ai timps 
di uè, 

Sul pale si viöt une cusine, gnove, pulide: sul 
mür a l'è piciät un quadrüt di Madone di Mont cun 
't un lumin. 

Insömp une puarte e un barcön cialin su l’ort 
e viers la strade. A man drete une puarte e mene 
viers 11 curtil. 

"Te prime part è la sere di Vinars Sant: di für 
l'è timp di ploe e si fás simpri plui scúr. 

"Te seconde part è la matine di Säbide Sante: 
atraviers il barcön si viodin piersolàrs e emolärs 
in flör batùs di un biel soreli. 


TEE PA RUE 


SCENE ፲. 
Bepo e Ane 


Dro 


(Sentät dóngie ፲፻ fogdlár al lavore a tiessi 
un zei di vencs). Chel maledet di un timp no 
'1 úl métisi a bon e intánt du’c i lavörs si in- 
grumin. 

ANE 


(Sentade döngie la taule ’e cüs). Po si, 
ise une disdete, a l'è il prin an che podin di 
di ve mitüt a puest la tiere e si podarés fa una 
buine recolte... 


BEPO 


E scomenzá a pará jú pardabón il debit di 
dute che robe che 1 Combatténs nus an con- 

segnät a deventä cussi par une part alman- 
cul paröns de tiere. 


ANE 


Un pöc a la volte si Bepo, e vül pazienze, 
la buine volontät gräcie a Dio no nus män- 
cie, ma chei che gioldarän sarän i nesiris fis... 
(si jeve e va a cialà für dal barcön). Ce brut 
timp! al torne a plovi... e Nene immo no tor- 


ne... 
BEPO 


E' in buine companie. 


ANE 
Ma parzè benedét om le atu lassade là a 
Litórie, no satu che son anciemó brutis lis 
stradis (e va a impia il lusör a la Madone). 
BEPO 


Ce vutu, bisugne pur molà alc. 


ANE 


E po di Vinars Sant nissün si môv di ciase 


BEPO 


Eh! chês son storis!... 'e simpri sot a vore 
puare frute... 


11 


ANE 


Se tu tignivis dúr áncie tu si varés per- 
suadúde che no è triste, e po no '1 va ben 
che lis frutatis 'e vadin atór, ma vuatris oms 
no capis mai núie... 


BEPO 
E vuatris feminis ’o capis dut... 


ANE 
Ma cun chest timp... 


BEPO 


Al pareve che si metés a bon, quant che 
erin ‘tai nestris pais al bastave che ves dä‘ 
une cialade al cil par savé ce timp c’al varés 
fat, ma culi ai propit pierdüt la tramontane... 


ANE 


Oh! i nestris pais... si sta ben gracie a Dio 
ancie culi, ce di miör, no nus mancie nuie, 
sin cui nestris frus e chei ’e son la nestre 
ciase, ma pur no pues dismentea chei lücs du- 
la che 1 nestris vécios an sierät i voi... ce tant 
vulintir che larés a prea 't al nestri cimiteri... 
ma l'è un piés che di lá nissún nus scriv... 


BEPO 


E no isal miör... dismentearin plui prest 

chei timps, in vin passadis avonde... quant ` 
che mi impensi... chel maladé!... 


ANE 


No Bepo, ti prei, no sta maludi, no ti zove 
núie, tant il Signôr a l'à proviodút pal miór... 


BEPO 


Si, si.. ma par colpe so vin piardút dut, 
ciamps, ciase, amis, l’onör de famee... e dodis 
ains di misérie, di tribulazions pai nestris 
frus... 


ANE 


Täs Bepo, no sta pensai plui, sta bon, cia- 
linsi atór, par volè di chel grant om c'al è 
il Duce sin in t'une bote di fier. Vin une ciase 
gnove, une biele stale di nemai, trente ciamps 
di tiere di lavorà e une zornade dut al sarà 
nestri, propit nestri, sin in un pais gnúv si, 
ma ’t al nestri borc son fameis furlanis, e 'te 
glésie vin ciatáde la Madone di lassù... 


BEPO 
(rabiós al lavore e al tás). 
ANE 


No tu disis nuie... 

BEPO 
E simpri che solfe... 

ANE 
Ma... 

BEPO 


No... (fuart) jó no pués perdoná... oh! se 
lu vedés... 


SCENE II. 
Virgilio e chei di prime 


VIRGILIO 


(entränt). Buine sere. 


` BEPO 
Oh setu ca Virgilio. á 
ANE 
Mandi Virgilio. 


BEPO 


Son doi dis che no ti viodin, dulà setu 
stât. 
VIRGILIO 


Soi stát a Nápuli... e Nene! 

ANE 
A Nene... 


BEPO 


Nene Je lade a Litórie, a ciatá chei nestris 
cusíns di Vilalte che son vignüs chest an. 


VIRGILIO 
Sole! 
ANE 
No, no sole... son vignùs a ciolile Zorz dal 
Frari e sös fies che tu cognossis áncie tu. 


BEPO 
Ma ’e dovarés 16551 ca... 
ANE 
Sin propit in pinsir, l'è un scúr... 
VIRGÍLIO 


Veramentri la strade è lüngie, son siét 
mies di ca a Litórie. 


BEPO 


'E in buine compagnie. 


VIRGÍLIO 


Ma cun chest scür e podaressin pierdisi di 
strade, in cers lucs la strade e i puins no son 

finis: a mieze strade anciemö l’è plen di ro- 
192, di palùs come une volte culi... 
ANE 


(a Bepo). Ti vevi dit jò di no lassale là. 


Bro 


Ma si... ma si, ce vutu che 1 sucedi. 


VIRGILIO 


E par die, sperín núie di mäl. 


ANE 


Baste che fra chei venciârs no incontri 
qualchi brigänt... e disin che di un pöc di timp 
in ca al gire di gnot di chestis bandis un ome- 
nät dut pezotös, cu la barbe lüngie, c’al cir 
simpri di scuindisi... 


BEPO 


Eh! ce stupidés; ciacaris di féminis. 


VIRGÍLIO 


Par chel 'o sin sigürs, ormai in Itálie no 
si discór plui di cheste jnt, insieme cu lis pa- 


lüs si 6 mitude a bon áncie la jnt, il lavör ዬ 
la nestre fuarze, l'ordin é la nestre grandeze... 

BEPO 
Brao Virgilio. 
ANE 
Benedét il gno frut... ma tu ce setu stàt a 
fa a Napuli? 
VIRGILIO 


Si vin ciatàs a Rome cun duc i legionáris 
di Spagne, e di là cun t’un torpedön nus an 
menäs a fa fieste a Napuli al Princip, po no 
saveso! la principesse è à parturît un’altre 
frutine... 
ANE 


Che il Signòr la benedissi, e, stae ben? 


VIRGILIO 


Ma sigür, ai nestris regnäns il Signör no 
'— po mandai che dal ben. Ce no ano fat e ce 
no fäsino par no. Ma saveso ce fiestónis... chés 


son fiestis... 
a 
Erie áncie la Regine? 
VIRGÍLIO 


No sai... ma an dite che la principesse e à 
fat meti il telefono dóngie il so jet, e cussi la 

Regine stant a Rome 't a la gnot e à sintút 
a sgnaulä le fantuline apene nassude. 


ANE 


Tu pòs crodi ce consolazion pe none. 


BEPO 


Lis an mo dutis... e intánt fiestis e fiestis 
e i lavórs no van indenánt. 


` VIRGILIO 


E si rive si, baste volé si rive a fa dut... 
bisugne áncie divertisi, ué fasin fieste áncie 
i condanás. 


ANE 
Ma ce ditu... puarés! 


VIRGÏLIO 


E’ vere, par fa fieste, il Re a l'à fat come 
quant cal e nassút il principin, une grácie so- 
vrane... 


BePO 


(pinsirös). Une gnove amnistie?... ce manîs 
che án... 


ANE 


Puare jnt, cuissá ce tant pintús e salacòr 
in presön ancie senze rasón. 


BEPO 
Mola für tan'c delinquénz!... 
VIRGILIO 
Cuissá che no podin äncie lör fa dal ben. 


BEPO 


Fa dal ben! no, cun tant mál che an fat 
podevin ben fa di mancul di moláiu, an fasin 
tantis di justis, ma cheste malafenó che no 
jé juste... slungiai, altri che scurtai la presón! 


ANE 
No sta di cussí Bepo... no sin no che vin 
di judicà. 
BEPO 


Oh!.. no... ostarie! Vin tant patit par colpe 
so, 'e molarán für áncie chel.... (sot vôs) se 
plui no lu àn benzà molât... 


“VIRGÍLIO 
Cui mai? 
ANE 
Tâs po Bepo... 
BEPO 


Oh! - guai, (cun fuarze) guai s'al vignís 
culi... 


Ma Bepo... 


BEPO 


S'al vignís culí a rompi la nestre pás, a 
butanus di gnùv ‘te misérie... oh savarés ben 
jo ce che varés di fa... 


VIRGÍLIO 


Ma di cui fevelaiso? 


ANE 


Pa l’amör di Dio Bepo ce ti impensitu! 


BEPO 


Eh! impensami 81.... Sint Virgilio, l'è ben 
che tu sepis äncie tu. 


ANE 
Ma Bepo, ti prei... 


BEPO 


Si áncie tu, 28 tu sés come un nestri fi... 
ven cá, séntiti, tu, tu sés un om e tu capissis 
lis robis... ma tu no sta contale a di nissún, 
náncie a Nene, che i miei frus no sepin mai, 


mai il pés de vergogne che jé colade su la ne- 
stre ciase... 


— EL poo” e 


ANE 


` Ma Bepo, parzé ricuardä, parzé strussiati, 


BEPO 


Lasse, lasse che mi sfoghi.. l'é un ruzin 
maledét che non pués tignilu dentri... Tu Vir- 
gílio tu eris pizul e salacór no tu varás sin- 
tüt a fevelá di un cert cont Pauli c'al ere stät 
copät... 


VIRGILIO 
~ Mi par di si, no érial il parón di chel paläz 
su lis culinis di Cuelält? 


BEPO 


Si propit chel.. noatris erin fituai di chei 
siors, vevin qualchi ciamp nestri, una ciasüte e 
une biele stale di nemai. Erin vis i nestris ve- ` 
cios, si lave tant ben... l’ere nassüt Berto, e 
un'altri frut (si comóv) che dopo nus è muart... 


ANE 
(si súie una lägrime) Puar frutin... al sarés 
tant puest áncie par lui culi... 


BEPO 


„Al viveve cun no Zuán, mió fradi, plui zovin 
di me, c'al faseve l'amór cun t'un bon sest 

di frutate camarele in ciase del cont Pauli. 
Il cont, zovin äncie lui nol ere sigür un sant 
ma l’ere bon, un pöc matarän che i plaseve 
simpri di mateá senze però fa núie di mál, 
ma une vore s’cialdinös: al lave spes a viaze 
e tantis voltis al lave pal bosc cun miò fradi 
bon ciazadör äncie lui. 

Une di son 185 a ciaze insieme, e cuissá ce- 
müt ch'e stade, il fat al sta che an ciatät il 
cont U al bosc copät cun t'une sclopetade... mió 
fradi s'ciampát pes culinis lu an ciapät 1 ca- 
rabinírs plui tart e menát vie... 


VIRGÍLIO 


Lu vévial copát lui?... 


BEPO 
Si, lui... lu á pür confessät... (silenzi)... Do- 
po che zornade dut l'è lat mål... 
ANE 


Ce tan'c dolôrs. 


BEPO 


Che puare fémine li no sai cemüt che a re- 
sistüt... 


ANE 


Il Signör mi a tignüt la man sul ciâf. 

BEPO 


I paróns nus an dát la disdete, mió fradi 
condanát a la galere, 1 miei vécios muars di 
crepecúr, ipotecade dute la robe pa lis spesis 
dal procés... e po malatis di ogni sorte... 


ANE 


Lis disgracis nus corevin daür... 


VIRGÍLIO 
E' stade brute... 


BEPO 


Ma chel c'al ere piês bandonâs di due, 
due nus cialávin di brut voli in pais... fin che 
vin scugnüt cambiá pais e äncie lá vivi di 
puarés... 

ANE 

Ce tantis vitis par tirà su lis nestris crea- 
turutis. 

BEPO 

Si, par no pôc nus impuartave, ma l'ere 
pai nestris frutíüs che tant pativin... 


VIRGÍLIO 


E da la morose di vuestri fradi ce isal 
stat?... 

ANE 


'Ancie jè puarete no à vüt ben... cuissá ce 
misteri c'al ere stât sot, e á zirât un pôc il 
mont senze padin e po e à finit cul lá a serví 
in t'un convént di muinis dulà che crôt e 
sedi anciemö. 

BEPO 


Cumò tu säs áncie tu Virgilio cheste bru- 
te stórie, ma fâs fente di no savé... no sta con- 
tale a miei fis, lor no san, no devin savé, no 
vuei sintí plui a fevelá di lui... 

VIRGILIO 


E, s’al tornäs... 


BEPO 


No'l vara chel corágio... 


ANE 


Cuissà ce c'al sará di lui.. 


BEPO 


C'al sedi ce c'al ül, in ogni müt a Vá quin- 
dis ains anciemó di fa in presón, e par che 


— i E 


volte beás i vis... ma se vessin di molalu, s'al 
 vignis culi no sai ce che o fasarés. 


ANE 


ር 


Ma Bepo, pense, l’é ancie il to sanc... 


BEPO 


No... no... chel no ' e mió fradi, e no sarà 
mai vere che un c'al à fat la grande uere co- 
mie me, che cheste ciase, che chest fogolár, 
chest mio nit che la bontát dal Duce a fat 
flori... che 1 miei fis che son inscuelás a une 
gnove scuele, e che servissin za la Pátrie vedin 
dafà cu t'un delinquént... guai... 


VIRGÍLIO 


Si Bepo, podés ve rasón... ma si po 'te vite 
^ remedeasi, 'te pátrie nestre l'é puest par du'c 
chei che vuelin fa ben, 'l'é simpri müt di tornà 
a vivi 't al lavör... 

ANE 


'Ancie il Vanzeli al በ15 cussi... 


BEPO - 


Baste.. vin fevelät áncie masse. 


B `. 4 

SCENE III. 
Carlüt e chei di prime 


(Carlüt Ventre di buride, a Vá la buste de 
scuele sul flanc, in man una. sgrázule, a Pe 
vistüt di balile) 

Mandi pai, mandi mame... 


ANE 


E no tu saludis Virgilio. 


CARLÚT 


Mandi, mandi! (al da une menade di sgrá- 
zule su la muse di Virgilio) 


^ 
VIRGILIO 


Mandi brigänt... 


BEPO 


(a Carlüt che a l’a butáde la buste su la taule) 
Ma ce sest, va a planc. ( 


CARLÜT 


Mame ai fan (al va 'te -panárie, po ’t al 
scansél de taule a ciri un toc di pan e si met 
a mangia) 

ne. 


VIRGÍLIO 


Jò o voi, us saludi, voi a viodi se torne Ne- 


ሠ 


ANE 


Si valà, o soi propit in pinsir. 


BEPO 
Pussibil... 
VIRGÍLIO 
Araviodisi. 
CARLÜT 


(cu la böcie plene di pan) mandi. 


BEPO 
Mandi. 
ANE 
Torne satu... 
CARLÜT 


Mandi Virgiliooo... 
VIRGILIO 
Mandi canaöt (esce) 


BEPO 


Ma dulá setu stát fin cumó... 

CARLÜT 


Il mestri áncie se é fieste a l'à volüt che 
lassin un momént a scuele, po a ginástiche, 
po al Doposcuola e po a dutrine... 


BEPO 


Ma ce ideis áncie il pleván di fale cussi tart. 


CARLÜT 


= Ma bisugne pür che imparín áncie ché. 


BEPO 


Ma bisugne impará áncie a lavorá, osta- 
rie! a fuarze di scuele, adunadis, riunions, gi- 
nástiche, ludi giovanili e ce sao jó si finis cul 
no vé a ciase i nestris frus... 


CARLÜT 


Eh! ce vutu pai.. cumó vin di preparasi 
par là a Rome, vin di sfilà pa la strade da 
l’Impero... ma nus an promitüt che cheste 
volte nus darán di gustá, se no cun che slisse 
che vin simpri no lin plui; e Nene parzé no 
ise immó tornade, 


BEPO 


..E sarà ca subít. 


98. 


ANE 


(ca jè stade a viodi su la puarte) No si viôt 
nissún, ce scùr... 


CARLÚT 


Mame, tu podevis lassami lá áncie me, io 
’o savevi ben 1 trois che menin a Litörie, án- 
cie se no lavi a scuele, il mestri no mi varés 
vosät... 


ANE e 


* Sta bon, sta bon... che tornarà... 


BEPO 


Ben ven ca Carlüt, fás alc, scüssimi chei 
vencs e son 115 vermenis dai ultins venciärs, 
chest unviér c’al ven butarin für áncie chei 
sterps e dopo la nestre tiere e sarà dute a 
puest... ciomo (i da una. grampe di vencs) 


CARLÜT 


Sii pai.. (si sente sun t'un scagnüt a la- 
vora) 
BEPO 


Ma va a planchin, 


CARLÜT 


Siiiii, tu vedarás ce ben co lavori, 

BEPO 
Va a planc, no sta crevàiu, 


CARLÜT 
Noooo... 


ANE 
Ti prei Carlüt, no sta jessi cussí malegra- 
ciós. 
CARLÜT 


Mame, satu ce biele stórie che nus a con- 
tade il pleván!.. vutu sintile pai... 


BEPO 
Baste che no sei tant lüngie 


CARLÜT 


Ben.. oh! cemüt scoménzie.. oh! 81... Une 
volte un omp cu 18 rincone al tajave i sterps 
di un barazár, quant c'al viót un brut ragnát 
che dibót i becave un pit, alore lui 8] va par 
schizzalu, ma il rai i dis: no sta copami, che 
tu pos ve bisugne di me, no volevi fati mäl: 
chel om si é mitüt a ridi ma lu a lassät sta... 
Une di chel om al tornave dal marciát... atént 
po pai... 


BEPO 
(sore pensir) Si, va indenánt. 


= 


ncontre (101 sassins che volevin 
alore lui al s’ciampe e cor e cor 
daur, fin che al va a taponasi 
e... alore al sucéd che li a Pere 
i che svelt svelt al tire la tele 
: 15 da 18 grote... e rivin scanás chei 
viodínt la tele an dite: culi dal si- 
si, se no la tele e sarés rote: e 

vie... Ise biele pai? 


0 ANE 


tant biele, e il pleván al dii nuie 
é 27 . የ 

CARLÜT 
Che se si ricév mál bisugne tornà ben e . 
che si po ve simpri bisugne di due, 


BEPO 
An d'an simpri di bielis i predis... 
ANE 


Bepo, no sta fati sinti a di cussi dal frut. 


BEPO 


'O voi a dai une grampe ai nemai. (esce) 


SCENE IV. 
Carlút e Ane 


ANE 


Carlút, met vie ben "Lal scansé] 1 tiei 11- 
bris, "viöt di iessi un bon frut, è setemane 
sante. 


CARLÜT 
Mame, parzé no fasino come in tan’c lucs 
la prucission dal Vinars Sant áncie culi... 
ANE 


Ce vutu, sin apene plantäs, 1 borcs an po- 

cis ciasis, ma tu vedaräs che prest metarin 
äncie ca che usanze... 
CARLÚT 
Ce ben c'al sarés, ió larés a cirí cais che an 
d'é tan'c pai fossai par fa mil lusorús di im- 
piá sui barcóns e su la teraze de strade. 
ANE 


Si il gno frut, ma prin di dut bisugne preà. 


CARLÜT 
Mame al scrit Berto? e Baldin quant tór- 


nial? 
ANE 


Berto al l'à scrit che par cumó no dan li- 
cenzis, e Baldin al torne il di di Pasche e dopo 
sperin che no lu clamin plui a Rome, se no 
cemüt si fásial a lavorá la campagne? 

CARLÜT 

Eh! si lavore si, no sóio jò, e po è Nene, e 

nus dará une man áncie Virgilio. 
ANE 


E Nene... anciemö no è tornade... 


CARLÜT 


Mame (si sint a bati a la puarte) e an 
ከ8101 a la Duarte, 


ANE 


(e va a vierzi). Cui pódial iessi mai a cheste 
ore. 


SCENE V. 
Tilio, Bepo, Ane e Carlüt 


TíLIO 
(entránt). Oh! Ane... 


ANE 


(e reste come di clap). 


TíLIO 
(su la puarte). No mi conoseso, sóio deventát 
tant vécio. 


ANE 
Oh Atílio benedét, cui veve di crodi di che- 
stis bandis, entrait, entrait, scusaimi ma par 
da bon che no us vevi cognossüt. 
TiLIO 
E chest l’è Carlùt, scomét, ce grant c’al è 


vignüt, a l'ere come un cudul quant che sês 
partis... 


ANE 
(a Carlüt). Salude ben. 


CARLÚT 


ድ" 


ም 


CARLÚT 


"wk TíLIO 
, mandi Bepo (si saludin con afiet). 


BEPO 


35 


TíLIO : 


Soi stät a Rome cui ex combattens, Ma- 
done sante ce robonis soi miez imbambinit pes 
meraveis che ai viodüt... ma o ai lassät im- 
plantät la companie e ai ciapät la corriere 
che pa la vie Appie e va a Terracine e mi soi 
fermät su la crosere che mene culi. 


BEPO 


Ce brâv, tu nu as fat un regalón... Ane 
va a cioli un got; tu sintarâs, l'è il prin vin 
che vin fat t' al nestri vignâl. 


TiLıo 
Ostrighe, no crodevi che fossis cussi ben 
plantäs... podés propit benedí il Duce. 
BEPO 


Oh! si si... tu vederás domán la stale, e ce 
formént. 


CARLÚT 


(c'al ere stát simpri atént al ciól une rame di 
uliv che ere piciade dóngie il quadri de Ma- 
done) e ’t a l'ort vin áncie l'uliv, cialáit mo, 
l'è stät benedit il di des Palmis... 


TiLıo 
Bisugne propit vigni ca par crodi, 

ANE 


(e puarte il vin e implenis la taze). Ecco, a la 
vuestre 58101, e nus contarés dai nestris pais, 


TíLIO 
'Tan'c 58105 di du’c (al bév) a la vuestre 
salút... ma ce bon c'al e chest vin. 
BEPO 
Cheste sere tu durmirâs cun no. 


ANE 


Us prepararin un liet a la buine. 


TíLIO 
A la buine! mi par che ca al sevi dut a 
puest, dut a la grande, dut gnúv (si ciale a- 
tor), ca no e sigúr misérie. E contaimi, Berto 
dulà isal? 
ANE 
A l'è uärdie a la Frontiere, in Piemónt, l'è 
lontän ma al sta benön. 
TiLIO 
E Baldin. 
CARLÜT 


Baldin l’è avanguardist, a un cors di capo- 


— 

squadre a Rome, e un altri an ’o larai ancie 
jo... 

TíLIO 
Benón par die, በ9'ር soldás... cemút faseso 
a lavorá. 
BEPO 


Ma, l’è chel che dis áncie jó, si butarín in 
quatri. 


ANE 
La Providenze che nus a tant judäs, nus 
judarà anciemò. 
TíLIO 
E di Nene ce isal?... 
CARLÚT 


Nene 6 lade a Litórie, e vevi di lá áncie 16... 


ANE 
Sta cidin tu. 

T'ILIO 
A Litörie! 

ANE 


Si a Litórie, e a vulút lá cun 't une famee 
culi döngie a ciatä 5161 cusins e a sinti la pré- 

dicie di passion fate di un predi che il pleván 
di là al á fat vigni dal Friül, ma sin in pensir 
parzé anciemö no e tornade... 

TíLIO 


Ise vere che si maride? 


CARLÚT 


Si, cun Virgílio. 


ANE 
Statu cidin? (a Carlut). 


BEPO 


Cun t’un legionäri, cal e stát fin in Afriche, 
po in Spagne, un bräv zovin... 


ANE 
Come jé no 'l a nüie, ma ca il leván l'é 
pront e podarán fasi cun Dio áncie lôr il lôr 
nit... 
BEPO 
Bêv áncie un got, plui tart la me fémine 
e dará dóngie alc di cene... e contimi ce novi- 
tâs sonin in païs... 


TíLIO 
L’è tornät Zuän... 


BEPO 
Ce atu በ117... quant! 


ANE 
Cuil... 
Å SCENE VI. 
Vigiüt e chei di prime 
VIGIÜT 
(di für). Aneee, Bepooo... 


BEPO 
Cui clame. 
ANE 
Madone sante! 
TíLIO 
Ce sucédial. 
CARLÚT 


E’ la vôs di Vigiüt... 
VIGIÚT 


(entránt ın presse). Svels, coreit Nene... 


ANE 
Nene... 

BEPO 


Dulà, dula... 


VIGIÜT 


In spesiarie, un om le a puartäde sui braz 
mieze muarte... 


ANE 
(e s’ciampe für). 
BEPO 


Carlút sta ü a fai compagnie a Tilio (al 
765 di corse cun Vigiút). 


Fin de prime part. 


11... .ቺ TRA 


SCENE I. 
Ane e Nene 


NENE 
(e met in ordin la cusine). Signör, Signör be- 
nedét, ce pore... ai fat sta mål du'c quan'c... 
ANE 
(entránt). No sta stracati Nene, sta quiete. 


NENE 


'O stoi ben mame, no sta vé pore, e il pai 
dulà isal lât. 


ANE 
A l'è lat cun Tilio a mostrai la braide. 


NENE 
L’ere cussi mäl montät cheste matine... 


y" 

ANE 


E’ vere, l'è cussí ledrós che no si po náncie 
fevelá cun lui. 


NENE 
Ce ál dite di jar sere. 


ANE 
Cui pos fevelai! no capís, no capis... 


NENE 


Parzé isal s'ciampát vie chel om... 


ANE 
Cuissá, no, no lu vin náncie viodüt, l'è un 
misteri... 
NENE 
Mame, par me cheste matine tu às piar- 
dùt Messe. 
ANE 
No impuarte benedete, mi baste che tu 
stevis ben, o voi un momént a dai une ociade 
a la clöcie che i ùs son du’c spizzàs e bisugne 
judä i polezüs a. saltà für, o torni subit (e iés). 


NENE 


Si mame... No sai parzé e pùr mi plasarés 
tant di torná a viodi chel om. 


mea 

SCENE II. 
Virgilio e Nene 


VIRGÍLIO 


1 (entränt). Oh! bondi Nene... (si saludin cun 
afiet e confidenze). 
[ NENE 
- Virgilio, Virgilio... ce seneose che eri di vio- 
diti. 
VIRGILIO 
^ Nene, Nenute, statu ben.. statu proprit 
ben. 
NENE 
Si Virgílio, 'o soi nome un póc sturnide il 
1 _ ciâf par chel imbást che mi à durât tant timp, 
ma mi passará. 


VIRGILIO 
Tu podevis sta quiete in liet anciemö qual- 
chi ore. 
| NENE 


| No podevi sta 't al liet e po l'ájar fresc di 
4 cheste biele matine mi a fat tant ben, e po... 
| e po ti spietävi. 

VIRGILIO 
Oh! ce pore che tu nus ás fat ciapá. 


NENE 
Mi displäs pal pai e pa la mame... 


VIRGÍLIO 


E par me,... 


ANE 
No tant, (maliciose)... parzé cussi ai podùt 
capi ce tant ben che tu mi 05. 
VIRGILIO 
Matuzate... ma cemüt 156 stade? 


NENE 
Oh! ti prei.... 
VIRGÍLIO 
No, no cóntimi. 
NENE 


Come che tu sás eri lade insieme cun Zorz 
e sös fies a Litörie a ciatá nestris cusins, chei 
di Bepo dai Geis che tu cognossis áncie tu. 
VIRGÍLIO 


Cun chel timp di ploe, cussí lontán. 


NENE 


Tu eris lät vie áncie tu... ben sin stás lá 

fin tart par sintí la prédicie di passión fate 
di un prediciadôr dai nestris pais, e po tu sâs 
quant che si si ciate fra furláns no sa la fi- 
nis plui. Bepo nus a compagnäs un biel toc 
cul ciavál fin che la s.rade ere buine, e no 
volevin parzé il movi lis bestis di Vinárs Sant 
al puarte disgrácie, ma al scomenzave za a fa 
scür e non vin vüt cür di di di no a lis sos u- 
fiertis: dopo sin vignüs a pit ciapánt i trois: 
ma la ploe e veve fat mil rojüz e si stentave a 
ciatäsi. Quant che sin stäs, tu säs dulä che an 
scomenzät a meti lis mächinis par fa i canai 
c'al è plen di palús, di rojáz, di sfueis e fon- 
tanóns, fra dós altur.s plenis di sterps si ere 
fate une gran aghe: bisugnave passá e Zorz 
mi veve dit che bisugnave ciapá la volte, che 
no si podeve fidasi dal terén, ma jó che vevi 
premure di torná a ciase senze pensá tant ai 
petát un salt su di un splaz di erbis c'al sal- 
tave für da l’aghe crodínt cun t'un altri salt 
di passá dopo di lá: no lu véssio fat, apene 
saltade parsore mi soi sintude a lá jú, Mado- 
ne, Madone me... e plui cirivi di tirami su e 
plui une fuarze mi tirave sot... no sai, no sai 
ce che fasevi... mi sintivi a là sot... il palút mi 
inglotive, l’aghe, il pantán mi rivavin za sul 
stomi, o ciulavi, o sintivi a ciulà, o pontavi, o 
sbatevi i braz ma lavi simpri plui sot... Dio! 
Dio, o vevi piardút quasi il sintimént quant 
che viót un om di un salt butasi parsore di 

me... un om brut... ma no '1 veve il voli trist 
no, no... mi soi Sintude a tirà su... po mi è vi- 
gnüt fastidi e mi soi sveade di gnot in spesia- 
rie dulä che chel om mi veve puartät... 


VIRGILIO 


Puare Nene, ce tant spavént... e di chel 


Z NENE 


No ai savüt nuie, Zorz che mi vignive daür 
a l'à dite che chel om cun t'une fuarze mara- 
veose mi à puartât sui braz di corse, e po a l'è 
sciampât vie senze di une peraule... 


VIRGÍLIO 


Podéssio viodilu par ringrazialu... 


NENE 


Magari, cemüt cirilu, il pai no'l ül savent! 


VIRGÍLIO 


To pari? e parzè... 


NENE 

SCENE III. 
Tilio, Bepo, Virgilio, Nene 


TiLıo 


(entränt) Ma chest l’è il pais des mera- 
.. veis, de abondanze, ce fortunás che ses stás... 
(a Nene) Oh Nene, ce toc di frutate che tu 
| 565 deventade, l'ájar ti confás. . 

k. NENE 


Ce tant plasé co ai di viödius Tilio. 


Tizro 


Ancie jò stele! ma ¿ar sere tu ás fat basilà 
du’c. 
NENE 


Magari no; mi contarés des més amies. 


TíLIO 
Po si no vutu, to pari a l’ùl che mi fermi 
áncie i] dì di Pasche, e chest (a Virgilio) sco- 
met c’al è il legionari (si saludin) 
BEPO 


Si, 11 morós di Nene, prest 81 maridarán. 


EN. A 
= VIRGILIO 


‚se no nassin storis... 
aero 
Tírro 


ce vutu c'al sucedi, sês zovins bi- 
Ti vuelin frus par chestis tie- 


i 

! 
1 VIRGÍLIO i 1 
1 benvignüs se Dio ora. 


, BEPO 
ei máncie dal sigúr. 


BEPO ` 
Duce a machinalu. 


VIRGILIO 


TíLIO 


O sai, o sai, vin sintüt par rádio e vin vio- 
got lis fotografis su la Doménie da l’agricol- 
E NENE 

_ Il Duce su la máchine e no frutatis a dai 
1 balz di formént saveso ce lígrie.. saveso ce 
om... 


TiLIO 
Eh! briconis, us plaseve si... 


NENE 


Pa l’amör di Dio, no nus vanzave timp 
näncie di cialálu tant nus dave dafá... 


SCENE IV. 
Ane e chei di prime 


ANE 
(entränt) Bongiorno Virgilio, atu fat di 
. culizion, vutu ve alc. 
VIRGILIO . 
Grázie, no mi ocór nuie. 


ANE 
E vo Tílio? 


TíLIO 


No mi ocór nuie náncie a mi. ca si sta co- 
me papes... 


ANE 


Veso viodüt la campagne. 


TíLIO 
Ce beleze, co tornarai in Friül o varai no- 
me meraveis di contä. 
NENE 


Si, si tu contarás che stin tant ben. 


TíLIO 
Mostacine! mássime tu che tu as il morós. 


NENE 


E po stai áncie che, nomo Virgilio... 


VIRGILIO 


Ca pardabön in non dal Duce 'e cres la 
vite. 


ANE 
E in non dal Signór: ma cuissá parzé an- 


ciemó no'l sune Glórie, su, su Bepo, no sta 
jessi cussi ledrós. 

BEPO 


Lássimi sta. 


NENE 


Su pai, sta legri, la buras'cie di jar sere e 
= passade. ; 
TíLIO 


| Ma si, ma 51,... áncie lá di no a cheste ore 


ANE 


— Bepo, tu menaräs Tilio a viodi la Glésie. 


7 o 


NENE 


Vin l’altär äncie di Madone di Mont. 


VIRGILIO 
| Saveso ce ciampanis... altri che i nestris 
campanei. 
ANE 
Taseit... sintiso?... al sune il Glöria (si sin- 


NENE 
Il Signór l'è suscitát... (a Virgilio) ce Die: 3 
16 sábide sante che jé chist an! 
፦ Ç 
ወ 
3 1 
` P 


TíLIO 
Po folc, mássime par vualtris, beade zo- 
ventút! 
ANE 


Peciät che no son cá Berto e Baldín. 
^. 


VIRGÍLIO - 


፤ Si 6 vere, ma 1ዕ፲ dopo ve servit la Pätrie e 
tornarán plui conténs a gioldi la pás de fa- 
mee, dopo stát in Spagne mi ha parút áncie 
a mi tant plui biele cheste tiere, tant plui 
ciare la me famee. 


BEPO 


Cussi i nestris frus e impárin plui prest a 
jessi omps e il lavór al sará una fieste e no 
une fadie. 


ANE 
(che jere stade a cioli un ciadin plen di a- 
ghe) Ecco ca, lavinsi du’c la muse. 
TiLIO 


Brave Ane! fasés ben a tigni cont des ne- 
stris usancis. 


NENE 


Cheste e una ponte dal Friùl. 

ANE . 
Sumo Tilio scomenzait vo...(i presente il 
ciadin) _ : 
3 TíLIo 
E no par d'e! prin i spete ai murós, nó, il 
ብ mont lu vin bielzà miez imbroját, no ise vere 
Bepo! 


BEPO 
Po si, po si... 


ANE 


(e presente il ciadín a Nene e Virgilio che 
si bagnin la muse) Bagnaisi ben che par vua- 
tris e scomenze la vite! 


NENE 


Ce freschine (a Virgilio che si ere bagnát 
la muse) ció suiti cul miò fazzolet... 


_ VIRGILIO 
Si benedeie, cussi al sara ancie domän... 


ANE 
Camo Tilio... 


TíLIO 
(al si bagne) Pas e salut, 


. ANE 
Su áncie tu Bepo, cámbie pensir, no sta 
fati viodi cussi dür. 


 BEPo 
(al si bagne apene....) E Carlút? 


ANE 
No satu, l’è lät a Messe. 


NENE 


I ai dit che al torni a ciase subit, che no’l 
stei fermasi pe plaze. 


ANE 


No'l po stai ca no'l sedi ca... sintilu, sin- 
tilu cal ven... 


SCENE V. 
Carlüt e chei di prime 


CARLÜT 


(al entre dut sfladät) Mandi pai, mandi 
mame, bondi Tilio, mandi, mandi (al salude 
du’c) 

TíLIO 
Mandi bricón... áncie vué vistút di balila. 


t o rl 

CARLÚT 
Siii, no sin simpri balilas. 


ANE 
Ven cá, láviti áncie tu la muse Carlüt. 


CARLÚT 
Ma la soi benzá lavade a la fontane. 


NENE 
Ce bráv frut. 


CARLÚT 


Plui di te, che tu le ás lavade jar in tal 
pantán (du'c e ridin) 


 BEPO 
Sta bon Carlüt. 
CARLÜT 
Mame ai fan. 
ANE | 


Si il gno frut (e va a preparà la scudiele 
dal lat) 


VIRGÍLIO 
Ce lúngie che jé stade la messe... 


: CARLUT 
Oh! se savessis, se savessis, lassait che 
us conti. 
NENE 
Baste che no tu contis stupides. 


TILIo 
Lassilu cal conti, l'è un gust sinti a fe- 
vela chel frut. 


CaRLUT 
(du’c si tirin döngie Carlut) La glesie ere 

za plene di jnt, e spete, spete, il plevän no’ ` 
saltave mai für... la jnt 'e scomenzave a brun- 
tula, il muini al veve za dat une menade di 
sgrazulön e Tinüt cal veve di servi messe, al 
salte far de sagrestie e nus conte che il plevan 
l'ere fermât a fevelà cun t'un om malvistüt... 


BEPO 
Cun t'un om! 


CARLÜT 


Si pai, cun t'un om malvistút dal qual 
du'c si tignivin a la lárgie, c'al ere sentát daur 
une colone sot la loge de sagrestie cu] ciäv fra 
lis mans: an fevelát a lunc e dopo il pleván 
lu a menát dentri e lu a vistüt di zago. 


» 


=] 


NENE 


Cui erial! 
VIRGILIO 
Forsi! 
TíLIO 
E dopo? ; 
CARLÜT 


E dopo e son jessüs du’ciu doi e chel om si 
e mitt a servi messe. 
ANE 


A servi messe! 


CARLÜT 


Si, e disin c'al fos un brigänt. 


ANE 


No sta di cussi Carlüt. 


BEPO 


No, (quasi fra di sé) no, no'l po jéssi... 
guai! (dwc lu cialin) 


ANE 


Tâs po Bepo, tâs. 


CARLÚT 
Ma saveso ce ben c’al servive messe! 


VIRGILIO 


E la jnt ce disévie? 


CARLÜT 


Prin qualchidün al rideve, un pöc du’c 6 
murmugnavin, po, quant che an viodüt che 
chel om al servive messe cun tante devozion 
e che ogni tant si suiave una lägrime du'c si 


son bonás. 
NENE 


Al vaive! 


CARLÚT 
Si, mássime quant che il pleván al predi- 
ciave, e mi vignive di vai áncie a mi. 
TíLIO 
Ce curisín c'al 8 chel frut. 


ANE 
No'l po stai c'al sedi un trist om. 


BEPO 
E ce 8] prediciât 1] pleván. (rabiós) 

'TiLro 
. La prédicie di resurezion. 
CARLÚT 


No, a l’a prediciät che bisugne perdoná, 
che si po’ ve bisugne di du'c, satu pai, satu 
mame,... come la stórie dal rai. 


TíLIO 
Si viót che äncie cá l'é qualchi predi 
stramp. 
ANE 


Bepo... e s’al fos lui?... 


BEPO 
Baste, che sei finide... (al va par jessi fúr) 


SCENE VI. 
Vigiút e chei di prime 
VIGIÚT 


(entránt di sburide) Carlüt, chel brut om 
cal ere a serví messe al ven di cheste bande... 


VinGÍLIO 
Dulà isal... 


que 
tea oz 


VIGIÚT 
Insómp da l'ort, prin al zirave atór de cia- 
se come cal fos cioc. 
: TiLıo 
Madone ce robis! 


NENE 


Virgilio ai pore. 


VIRGILIO 
Sta cidine. 


ANE 


Signör judainus. 


BEPO 
No, ca no'l entre. 


ANE 
Bepo, pa l’amör di Dio! 


BEPO 


Vin avonde patît par cause so, e cumö che 
a fuarze di vitis vin tirade su famee, che cul 
nestri sudör vin cuistát il nestri fogolár, vin 
di viodilu ca, no,... ca no’l entre. (al fás par 
butasi für de puarte, Ane e Virgilio lu fermin) 

SCENE VII. 
Zuän e chei di prime 


(si vierz a planc la puarte, al si presente 
` Zuän: dwc si tirin indaúr, Nene si strenz dón- 
gie di Virgilio, Ane e ten Bepo c’al vores bu- 
tasi cuintri 276671, Carlut, Vigiút e Tílio si son 
_tirds döngie in bande de scene) 5 


NENE > X 
’L’è chel che mi a salvät! 


ANE 
Zuán! 
TiLıo 
Zuän! 
BEPO 


Va für... für di cà (cun fuarze) 


D 


ZUAN 


(l'è fer su la puarte, al fás par lá vie, 
al à un moto di räbie, po al si volte, al fäs un 
pas indenänt, du'c tasin spauris) No soi vi- 
gnüt par sta, no... no ven a ciölius la päs... (al 
täs un pöc, al si rabonis, si sfuarze simpri di 
no s'cialdasi, ma al mostre dut il dolór de so 
anime) 

Son tre ains che mi an molät, disesiét ains 
soi stät in galere... il silenzi, il lavör sfuarzät, 
la giachete a ris, i compains... la libertät... 
pierdúde la libertàt, e ca 'ta l'ànime un dolör 
infinit... ce tant co ai patit... ma l’ere núie in 
confrónt di dopo... Soi saltät für di presón cu 
l’ânime monde, lis preieris di une mari, chés 
che mi veve insegnát di frutín mi vevin fat 
compagnie... e lá in chés zornadis eternis vevi 
custodit 't al ciáv cun gelosie il ricuárt de me 
zoventút cui 8161 siums, e come in t’un spieli 
viodevi lis més culinis verdis, il gno pais plen 
di soreli, la me jnt...: mi sustignive come une 
gran dolcezze. al cúr il pensir de me famee...: 
Come un ucél c'al cir la libertát ma une ale 
rote lu fás colá, cussi jó soi curút al gno pais... 
ma nissún mi a cognossùt... e i miei ciamps, la 
me famee, il fogolár... dut dispiardüt... 


BEPO 
E tu ás il corágio di ricuardáiu?... 


£ 


ZUÁN 


Lássimi che ju ricuardi, chest dolór mi fás 
ben... se podés tornati la robe, Dio sól lu sa!... 
Come un mat senze fami viodi ai zirát, ai fat 
la ronde a lunc atór atór chei lucs, e po soi 
s'ciampát vie in cércie di lavór... ma par me 
dutis lis puartis erin seradis, lis ciartis e pan- 

devin chel co eri, nissún puest l’ere par me... 
fin i frus pe stradis mi vosavin daür... i frus! 
tant ben che 1 varés volút... (si súie une lágri- 
me) e alore, alore ai cirût par ciase un bosc, 
speravi di ciatá lá la pâs che gioldévi su 115 
ciarändis de mes culinis quant che lavi a tin- 
di 1 182 par puartä la cene ai miei vécios: cun 
chei quatri sentesins sparagnäs in presön ai 
fat un carét e po mi soi mitüt a ciri foncs, ti- 
mo, mente, pömulis di zinevre, ma i timps 
erin cambiäs, nissún mi dave une man par 
vendi la me robe, ce disperaziön... mi soi bu- 
tät come un cian rabiös pa lis campagnis, ai 
durmit su qualchi toglát, 'ta lis caseris, ma 
plui spes a l'ájar cul ciâf poät su qualchi clap 
cialánt lis stelis... ma il cîl stelät no'l mi dise- 
ve núie, maledivi 1 umin, (cun vös basse, a 
planc, quasi cun pore) maledivi il Signör... 
. Ce tant co ai patit... ma una fuarze gno- 
ve, senze volè, di un di a l’altri mi sburtave 
viers cheste tiere... plui voltis soi vignüt fin 
döngie... 
BEPO 


(fuart ma cun maniere mancul velegna- 
de) Malfate; tu no tu sés plui mio fradi. 


NENE 


Alore... vo ses miò barbe!... pai! l'è lui che 
a salvat... : 


bé wc. r መጸ ኤም 


ZUÄN 


Il Signôr mi à mitüt su la to strade... No, 
no sarés enträt culi se cheste matine un om di 
Dio no mi ves duleit il cür... no us domandi 
núie, di me plui núie savarés... 


ANE 
Zuán!... 


ZUÁN 


Bepo!... (plen di dül) no soi no un sassín... 
il Signór lu sa se volevi copà... Oh! ce matine. 
Er'n besoi a ciaze 't al bosc, si volev n ben co 
me fradis, ma. il cont Pauli ché matine l'ere 
in vene di fevelà mal des fantatis dal nais... 
e áncie, áncie de me Mariute: no podevi tasé, 
81 vin s'cialdás e infin lui mi vose su la muse 
« Mariute prin di te e sarà me ».... senze vole- 
lu ai strent in man 18 cane da la sclope, 191 
l'à fat doi pas indaür, e mi à ciapát di mire, ai 
scansát il colp... ma lui a l'á tornät a ponta... 
alore jó soi stát plui svelt di lui.. mi soi 
difindüt.. dopo al procés 'o ai tasüt la vere- 
tät... ’o volevi che náncie une peraule, náncie 
un suspiét al ves sflorát l'onór da le me fru- 
te... che ai tant amade... e po nissün mi varés 
crodüt.. (cun disperazion)... oh! ce tant miör 
se mi ves lassát copa... (al fás par la vie) 'o 
voi, che il Signör us devi a du’c chel ben che 


= 


` 


> 


) no ai podút vé, par me no reste che la fam 


CARLÚT 
E planc si ere distacát di Vigiút e Tilio, 
j E che Zuán a l'á finit di fevelá, al ciól 


n, al va dóngie Zuán, lu ciape pa la man 
e lu bre dóngie la taule) Mängie barbe... 


ZUÁN 


(plen di timôr, comovüt, si lasse tirà dón- 
gie la taule po al si bute su la ciadree che Car- 
lát i veve àncie presentade e a l'alze a planc 
il ciâf viers Bepo) Å 


BEPO 


(fasint un sfuarz al romp il silenzi) Zuán... 
è Pasche! (cun passion) reste, reste cun no, la 
colonie à bisugne di lavör... 


FIN 


